stanford-oval/wikipedia huggingface dataset:
มหาสมุทรอาร์กติก

ระวังสับสนกับ อาร์กติก
| มหาสมุทรอาร์กติก |
| --- | --- |

พิกัด: 90°N 0°E﻿ / ﻿90°N 0°E﻿ / 90; 0

พื้นที่พื้นน้ำ: 14,056,000 ตารางกิโลเมตร (5,427,000 ตารางไมล์)
ความลึกโดยเฉลี่ย: 1,038 เมตร (3,406 ฟุต)
ความลึกสูงสุด: 5,450 เมตร (17,880 ฟุต)
ปริมาณน้ำ: 18,070,000 ลูกบาศก์กิโลเมตร (4,340,000 ลูกบาศก์ไมล์)

เกาะ: กรีนแลนด์ ไอซ์แลนด์
มหาสมุทรอาร์กติก (อังกฤษ: Arctic Ocean) ตั้งอยู่ในซีกโลกเหนือ และส่วนใหญ่อยู่ในเขตขั้วโลกเหนืออาร์กติก เป็นมหาสมุทรขนาดเล็กที่สุดและตื้นเขินที่สุดในห้ามหาสมุทรตามการแบ่งมหาสมุทรหลักของโลก องค์กรอุทกศาสตร์โลก (IHO) ยอมรับว่ามหาสมุทรอาร์กติกเป็นมหาสมุทร แม้นักอุทกศาสตร์บางคนจะเรียกบริเวณนี้ว่า ทะเลเมดิเตอร์เรเนียนอาร์กติก หรือเรียกง่าย ๆ ว่า ทะเลอาร์กติก โดยจัดว่าบริเวณนี้เป็นหนึ่งในทะเลเมดิเตอร์เรเนียนของมหาสมุทรแอตแลนติก หรืออาจมองว่า เป็นส่วนเหนือสุดของมหาสมุทรโลกที่ล้อมรอบทั้งหมด
มหาสมุทรอาร์กติกมีรูปร่างคล้ายวงกลม ครอบคลุมพื้นที่ประมาณ 14,056,000 ตารางกิโลเมตร (5,427,000 ตารางไมล์) เกือบเท่ากับขนาดของทวีปแอนตาร์กติกา แนวชายฝั่งยาว 45,390 กิโลเมตร (28,200 ไมล์) ล้อมรอบด้วยทวีปยุโรป, ทวีปเอเชีย, ทวีปอเมริกาเหนือ และกรีนแลนด์ รวมทั้งเกาะต่างๆ และทะเลแบเร็นตส์, ทะเลโบฟอร์ต, ทะเลชุกชี, ทะเลคารา, ทะเลลัปเตฟ, ทะเลไซบีเรียตะวันออก, ทะเลลิงคอล์น, ทะเลแวนเดล, ทะเลกรีนแลนด์ และทะเลนอร์เวย์ เชื่อมกับมหาสมุทรแปซิฟิกที่ช่องแคบเบริง และเชื่อมกับมหาสมุทรแอตแลนติกที่ทะเลกรีนแลนด์
มหาสมุทรอาร์กติกบางส่วนปกคลุมด้วยทะเลน้ำแข็งตลอดทั้งปีและเกือบทั้งมหาสมุทรในฤดูหนาว อุณหภูมิและความเค็มของมหาสมุทรอาร์กติกแตกต่างกันไปตามฤดูกาล เมื่อน้ำแข็งหลอมเหลวและแข็งตัว ความเค็มของมหาสมุทรมีค่าเฉลี่ยต่ำสุดในมหาสมุทรหลักทั้งห้า เนื่องจากการระเหยที่ต่ำ กระแสไหลเข้าอย่างหนักของน้ำจืดจากแม่น้ำและลำธาร การเชื่อมโยงที่จำกัดและการไหลออกไปยังมหาสมุทรโดยรอบที่มีความเค็มสูงกว่า การหดตัวของน้ำแข็งในฤดูร้อนมีบันทึกว่าลดลงถึง 50% ศูนย์ข้อมูลหิมะและน้ำแข็งแห่งชาติสหรัฐ (NSIDC) ใช้ข้อมูลดาวเทียมเพื่อหาบันทึกประจำวันของน้ำแข็งที่ปกคลุมมหาสมุทรอาร์กติก และอัตราการหลอมเหลวเมื่อเปรียบเทียบกับช่วงเฉลี่ยและปีที่ผ่านมา
สันลอมอนอซอฟ (Lomonosov ridge) ซึ่งเป็นสันมหาสมุทรที่อยู่ใต้ทะเล แบ่งมหาสมุทรอาร์กติกออกเป็น 2 ส่วน คือ แอ่งยูเรเชีย (เรียกบริเวณนี้ว่าแนนสัน - Nansen) มีความลึก 4,000-4,500 เมตร และแอ่งอเมริกาเหนือ (เรียกบริเวณนี้ว่าไฮเพอร์โบเรียน - Hyperborean) มีความลึกประมาณ 4,000 เมตร ความลึกเฉลี่ยของมหาสมุทรอาร์กติก คือ 1,038 เมตร (3,407 ฟุต)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Arctic Ocean
| ด ค กสมุทรศาสตร์กายภาพ |
| --- | --- |
มหาสมุทรของโลก:  มหาสมุทรแปซิฟิก  มหาสมุทรแอตแลนติก  มหาสมุทรอินเดีย  มหาสมุทรอาร์กติก  มหาสมุทรใต้ 
ประเภท:  ทะเลปิด  ทะเลสาบปิด  ทะเลเปิด  ทะเลสาบเปิด  ทะเลชายขอบทวีป‎  ทะเลสาบ‎  ทะเลสาบน้ำเค็ม‎  ทะเลสาบน้ำจืด‎  เจ็ดสมุทร 
ระดับชั้นน้ำทะเล:  ท้องทะเล  เขตมีแสง ท้องทะเลตื้น  ทะเลลึก  เขตไร้แสง ท้องทะเลลึกปานกลาง  ท้องทะเลลึก  เขตความลึกก้นสมุทร 
คลื่น:  คลื่นใต้น้ำ  คลื่นสึนามิ 
กฎหมายทะเล:  เส้นฐาน  น่านน้ำภายใน  น่านน้ำอาณาเขต  เขตต่อเนื่อง  เขตเศรษฐกิจจำเพาะ  น่านน้ำนานาชาติ‎  การขนส่งทางน้ำนานาชาติ‎  การประมง‎  สนธิสัญญาควบคุมอาวุธบนพื้นสมุทร 
ลักษณะภูมิประเทศ:  ไหล่ทวีป  ลาดทวีป  ลาดตีนทวีป  ก้นสมุทร  เนินตะกอนรูปพัดก้นสมุทร  หุบผาชันใต้ทะเล  เขายอดราบใต้สมุทร  แอ่งสมุทร  ที่ราบก้นสมุทร  ภูเขาใต้ทะเล  ภูเขาไฟใต้ทะเล  ร่องลึกก้นสมุทร  เทือกเขากลางสมุทร  พืดหินปะการัง  อะทอลล์  ลากูน  ทะเล  อ่าว 
การแปรสัณฐานแผ่นธรณีภาค:  ธรณีวิทยาทางทะเล  การขยายตัวของพื้นมหาสมุทร  ปล่องแบบน้ำร้อน 
ปรากฏการณ์:  น้ำขึ้นลง  เอลนีโญ  ลานีญา  การกัดเซาะชายฝั่ง  กระแสน้ำย้อนกลับ 
กระแสน้ำมหาสมุทร:  กระแสน้ำกินี  กระแสน้ำญี่ปุ่น  กระแสน้ำมหาสมุทร  กระแสน้ำแลบราดอร์  กระแสน้ำศูนย์สูตรเหนือ  กระแสน้ำเบงเกวลา 
ธรณีสัณฐาน:  เนินทราย  เนินทรายรูปพระจันทร์เสี้ยว  เกาะ  เกาะเล็ก  เกาะหินโด่ง  คอคอด  ฟยอร์ด  เฟิร์ธออฟฟอร์ธ  สะพานแผ่นดิน  สันดอนจะงอย  สันดอนเชื่อมเกาะ  หาด  ดอนทรายใต้น้ำ  กลุ่มเกาะ‎  คาบสมุทร‎  ช่องแคบ‎  ชะวากทะเล‎  ชายฝั่ง‎  ชายหาด‎  ดินดอนสามเหลี่ยมปากแม่น้ำ‎  ถ้ำ‎  หน้าผา‎  แหลม‎
มะเร็งชนิดต่อม

| มะเร็งชนิดต่อม  (Adenocarcinoma) |
| --- | --- |
ภาพจากกล้องจุลทรรศน์ของการตรวจ Pap test แสดงให้เห็นเซลล์มะเร็งชนิดต่อมที่มี vacuole ซึ่งมี mucin อยู่ข้างใน
บัญชีจำแนกและลิงก์ไปภายนอก
ICD-9: 151.0, 182.0
ICD-O:: M8140/3
MeSH: D000230
มะเร็งชนิดต่อม หรือ อะดีโนคาร์ซิโนมา (อังกฤษ: adenocarcinoma) เป็นมะเร็งที่เจริญมาจากเนื้อเยื่อต่อม (glandular tissue) ซึ่งเป็นเยื่อบุผิว (epitheliam) ชนิดหนึ่ง การที่เซลล์มะเร็งจะได้รับการจัดชนิดเป็นมะเร็งชนิดต่อมนั้นไม่จำเป็นต้องเป็นส่วนประกอบของต่อมใดๆ ตราบใดที่ยังแสดงถึงความสามารถในการหลั่งสารอยู่ มะเร็งชนิดนี้สามารถเกิดขึ้นได้กับสัตว์เลี้ยงลูกด้วยนมชั้นสูงบางชนิดรวมถึงมนุษย์ มะเร็งชนิดต่อมที่มีการเปลี่ยนสภาพของเซลล์ดีอาจมีลักษณะคล้ายเนื้อเยื่อต่อมที่เจริญมาได้ ในขณะที่ชนิดที่มีการเปลี่ยนสภาพของเซลล์แย่อาจไม่คล้ายเลยก็ได้ การย้อมสีชิ้นเนื้อจากการตัดชิ้นเนื้อตรวจจะทำให้นักพยาธิวิทยาหรือพยาธิแพทย์สามารถตรวจพบได้ว่าเนื้องอกนั้นๆ เป็นมะเร็งชนิดต่อมหรือชนิดอื่น มะเร็งชนิดต่อมสามารถเกิดขึ้นได้ในหลายๆ ที่ในร่างกายจากการที่มีเนื้อเยื่อต่อมอยู่หลายที่ในร่างกาย เนื้องอกของต่อมไร้ท่อหลายๆ ชนิด เช่น VIPoma insulinoma pheochromocytoma และอื่นๆ มักไม่ถูกเรียกว่าเป็นมะเร็งชนิดต่อมแต่จะถูกเรียกว่า neuroendocrine tumor แทน หากเนื้อเยื่อที่เจริญจากต่อมนั้นมีความผิดปกติแต่ไม่เป็นเนื้อร้ายจะเรียกว่าเนื้องอกต่อม (adenoma) โดยเนื้องอกต่อมซึ่งไม่เป็นเนือ้ร้ายนี้จะไม่ลุกลามเข้าเนื้อเยื่อข้างเคียงและน้อยมากที่จะมีการแพร่กระจาย ในขณะที่มะเร็งชนิดต่อมสามารถลุกลามและแพร่กระจายได้
มอร์นิงซูน

| มอร์นิงซูน |
| --- | --- |
มอร์นิงซูนที่เวรี่ทีวีในปี พ.ศ. 2558
ข้อมูลพื้นฐาน
ที่เกิด: ประเทศไทย
แนวเพลง: ป็อปร็อก
ช่วงปี: พ.ศ. 2556 – ปัจจุบัน
ค่ายเพลง: สไปซีดิสก์

สมาชิก: อัคนี ขำตันวงษ์ (บิ๊ก) ธนรัฐ บุญเลี้ยง (ก๊อง)  ศรัณย์ รุจิกุลสิริ (บาส)
อดีตสมาชิก: สุวิจักขณ์ ณรงค์มานพ (อาชว์)
มอร์นิงซูน (อังกฤษ: Morning Soon) เป็นกลุ่มดนตรีสัญชาติไทย ภายใต้สังกัดสไปซีดิสก์ เดิมประกอบด้วยสมาชิกคือ อาชว์ - สุวิจักขณ์ ณรงค์มานพ (ร้องนำ), บิ๊ก - อัคนี ขำตันวงษ์ (กีต้าร์), ก๊อง - ธนรัฐ บุญเลี้ยง" (เบส) และ บาส - ศรัณย์ รุจิกุลสิริ (กลอง) มาจากวิทยาลัยดุริยางคศิลป์ มหาวิทยาลัยมหิดล สุวิจักขณ์ นักร้องนำเคยประกวดเวที KPN ครั้งที่ 20 และเข้ารอบ 10 คน
วงรวมตัวกันที่มหาวิทยาลัย เพื่อเล่นตามงานมหาวิทยาลัย จากนั้นเริ่มแต่งเพลงของตัวเอง มีจำนวนเพลง 7 เพลง ที่ตั้งใจส่งเข้าไปออดิชั่น เพื่อจะได้ขึ้นเล่นบนเวที Bedroom Studio ในงานแฟท อวอร์ดส์ แต่ก็พลาดหวังไปถึง 2 ปีซ้อน แต่ได้เป็นแบ็กสเตจให้กับวงไมลด์ จึงคุ้นเคยและสนิทสนม ได้ส่งเพลงไปให้ฟังและได้เสียงวิพากษ์วิจารณ์ตรงไปตรงมาของรุ่นพี่ทำให้พวกเขาต้องเริ่มต้นตั้งหลักใหม่ อีกครั้ง จนได้เข้าประกวดในเวที เมโลดีออฟไลฟ์ ครั้งที่ 7 มีผลงานเพลงแรกของวงคือ "เริ่มใหม่กับคนเก่า" กับโครงการ "SPAWN by melody of life" ของค่ายสไปซีดิสก์ มิวสิกวิดีโอปล่อยเมื่อเดือนตุลาคม 2556
ต่อมาปลายปี 2558 วงมอร์นิงซูนเหลือสมาชิก 3 คนและออกผลงานเพลง "นิทานหลอกเด็ก"
สมาชิก

อัคนี ขำตันวงษ์ (บิ๊ก) - ร้องนำ/กีตาร์
ธนรัฐ บุญเลี้ยง (ก๊อง) - เบส
ศรัณย์ รุจิกุลสิริ (บาส) - กลอง
สมาชิก > อดีตสมาชิก

สุวิจักขณ์ ณรงค์มานพ (อาชว์) - ร้องนำ
ผลงานเพลง

"เริ่มใหม่กับคนเก่า"
"จำเอาไว้"
"เหงา เหงา"
"นิทานหลอกเด็ก"
"#เอาที่สบายใจ"
"#ของตาย"
"#มีสไตล์มีสตางค์"
มหาวิทยาลัยเทคโนโลยีนางาโอกะ

| --- | --- |

ชื่อย่อ: NUT / 長岡技大
คติพจน์: Vitality, Originality and Services
ประเภท: มหาวิทยาลัยแห่งชาติ (รัฐ)
สถาปนา: พ.ศ. 2519
ที่ตั้ง: นางาโอกะ, นีงาตะ, ประเทศญี่ปุ่น
เว็บไซต์: http://www.nagaokaut.ac.jp
อาคารเรียนภายในมหาวิทยาลัย
ฤดูใบไม้ผลิในมหาวิทยาลัย
ฤดูใบไม้ร่วงในมหาวิทยาลัย
ฤดูหนาวในมหาวิทยาลัย
มหาวิทยาลัยเทคโนโลยีนางาโอกะ (ญี่ปุ่น: 長岡技術科学大学; โรมาจิ: Nagaoka Gijutsu Kagaku Daigaku; อังกฤษ: Nagaoka University of Technology), หรือเรียกย่อว่า "นางาโอกะกิได (長岡技大)", หรือ "กิกาได (技科大)" ก่อตั้งขึ้นเมื่อปีพ.ศ. 2519 ณ เมืองนางาโอกะ จังหวัดนีงาตะ ประเทศญี่ปุ่น ถือเป็นมหาวิทยาลัยแห่งชาติของประเทศญี่ปุ่นและเป็นหนึ่งในสองมหาวิทยาลัยที่เน้นหลักสูตรทางด้านเทคโนโลยีโดยเฉพาะ (อีกหนึ่งแห่งคือ มหาวิทยาลัยเทคโนโลยีโทโยฮาชิ เมืองโทโยฮาชิ จังหวัดไอจิ) เปิดรับนักศึกษาส่วนใหญ่ที่จบการศึกษาหลักสูตร 5 ปีจากวิทยาลัยเทคโนโลยีหรือเรียกว่า "โคเซ็น (高専) ย่อมาจาก 高等専門学校; kōtō-senmon-gakkō)" นักศึกษาระดับปริญญาตรีชั้นปีที่ 4 จะต้องเข้าฝึกงานเป็นเวลา 5 เดือนกับบริษัทเอกชน หน่วยงานราชการ หรือหน่วยงานอื่นๆ นักศึกษาที่จบการศึกษามีอัตราการจ้างงานที่สูง
หน่วยงานภายใน > คณะ

คณะวิศวกรรมศาสตร์
วิศวกรรมเครื่องกล
วิศวกรรมไฟฟ้าอิเล็กทรอนิกส์และสารสนเทศ
วัสดุศาสตร์และเทคโนโลยี
วิศวกรรมโยธา
วิศวกรรมระบบสิ่งแวดล้อม
วิศวกรรมชีวภาพ
การจัดการและวิศวกรรมระบบสารสนเทศ
หน่วยงานภายใน > ระดับบัณฑิตศึกษา คณะวิศวกรรมศาสตร์

หลักสูตรปริญญาโท
วิศวกรรมเครื่องกล
วิศวกรรมไฟฟ้าอิเล็กทรอนิกส์และสารสนเทศ
วัสดุศาสตร์และเทคโนโลยี
วิศวกรรมโยธา
วิศวกรรมระบบสิ่งแวดล้อม
วิศวกรรมชีวภาพ
การจัดการและวิศวกรรมระบบสารสนเทศ
หลักสูตรปริญญาเอก
วิทยาการสารสนเทศและวิศวกรรมควบคุม
วัสดุศาสตร์
วิทยาศาสตร์สิ่งแวดล้อมและพลังงาน
วิทยาศาสตร์ชีวภาพผสมผสานและเทคโนโลยี (Integrated Bioscience and Technology)
หน่วยงานภายใน > ระดับบัณฑิตศึกษา คณะการจัดการเทคโนโลยี

หลักสูตรวิชาชีพ
ระบบความปลอดภัย
โครงการวิจัย

โครงการศูนย์ความเป็นเลิศแห่งศตวรรษที่ 21 (หรือ COE) สนับสนุนโดยกระทรวงการศึกษา วัฒนธรรม กีฬา วิทยาศาสตร์และเทคโนโลยี (หรือ MEXT) รัฐบาลญี่ปุ่น
Creation of Hybridized Materials with Super-Functions and Formation of International Research & Education Center (ระหว่างปีพ.ศ. 2545–2549)
Global Renaissance by Green Energy Revolution (ระหว่างปีพ.ศ. 2546–2550)
โครงการสนับสนุนความต้องการด้านการศึกษาร่วมสมัย สนับสนุนโดย MEXT
Development of cyclical education that incorporates Geen Technology practices
โครงการส่งเสริมการศึกษาระดับมหาวิทยาลัยคุณภาพสูง สนับสนุนโดย MEXT
Practical Meister system of technological education
Restructuring of Fundamental Engineering Education based on Universal Design Concept
ความร่วมมือกับประเทศไทย

มหาวิทยาลัยเทคโนโลยีนางาโอกะได้ทำให้การสนับสนุน ส่งเสริม แลกเปลี่ยนด้านการวิจัยและวิชาการกับมหาวิทยาลัยและหน่วยงานด้านวิทยาศาสตร์และเทคโนโลยีในประเทศไทยดังนี้
ความร่วมมือกับประเทศไทย > ลักษณะความร่วมมือแบบบันทึกความเข้าใจ

มหาวิทยาลัยธรรมศาสตร์
สถาบันเทคโนโลยีปทุมวัน
มหาวิทยาลัยขอนแก่น
มหาวิทยาลัยเทคโนโลยีราชมงคลธัญบุรี
สำนักงานพัฒนาวิทยาศาสตร์และเทคโนโลยีแห่งชาติ (สวทช.)
สถาบันเทคโนโลยีไทย-ญี่ปุ่น
จุฬาลงกรณ์มหาวิทยาลัย
สถาบันเทคโนโลยีแห่งเอเชีย
มหาวิทยาลัยเทคโนโลยีสุรนารี
มหาวิทยาลัยแม่ฟ้าหลวง
มหาวิทยาลัยเกษตรศาสตร์
มหาวิทยาลัยเทคโนโลยีพระจอมเกล้าธนบุรี
สถาบันการจัดการปัญญาภิวัฒน์
สำนักงานคณะกรรมการการอาชีวศึกษา
มหาวิทยาลัยเชียงใหม่ - ภาควิชาวิศวกรรมเครื่องกล คณะวิศวกรรมศาสตร์
สถาบันวิจัยแสงซินโครตรอน
มหาวิทยาลัยเทคโนโลยีพระจอมเกล้าพระนครเหนือ - ภาควิชาวิศวกรรมไฟฟ้าและคอมพิวเตอร์
ความร่วมมือกับประเทศไทย > ลักษณะความร่วมมือแบบห้างหุ้นส่วน

มหาวิทยาลัยกรุงเทพ - คณะวิศวกรรมศาสตร์
ศิษย์เก่าที่มีชื่อเสียง > คนไทย

ศาสตราจารย์ ดร.ผดุงศักดิ์ รัตนเดโช - นักวิจัยดีเด่นแห่งชาติประจำปีพ.ศ. 2554 (สาขาวิศวกรรมศาสตร์และอุตสาหกรรมวิจัย) จากสำนักงานคณะกรรมการวิจัยแห่งชาติ - อาจารย์คณะวิศวกรรมศาสตร์ มหาวิทยาลัยธรรมศาสตร์ ศูนย์รังสิต
เว็บไซต์นักเรียนไทยในมหาวิทยาลัยเทคโนโลยีนางาโอกะ

เว็บไซต์นักเรียนไทยในมหาวิทยาลัยเทคโนโลยีนางาโอกะ เก็บถาวร 2011-08-23 ที่ เวย์แบ็กแมชชีน
แหล่งข้อมูลอื่น

เข้าสู่เว็บไซต์ของมหาวิทยาลัย
มอเตอร์สปอร์ตเกมส์

| --- | --- |
ประเภท: เรซซิ่ง และ แรลลี่
ประเทศ: นานาชาติ
การเริ่มฤดูกาล: ค.ศ. 2019
ทีม: 49 (2019)
เว็บไซต์ทางการ: https://www.fiamotorsportgames.com
 ฤดูกาลปัจจุบัน
มอเตอร์สปอร์ตเกมส์ (อังกฤษ: FIA Motorsport Games) เป็นการแข่งขันกีฬามอเตอร์สปอร์ตหลากหลายชนิดของประเทศต่าง ๆ ที่จัดโดยสหพันธ์รถยนต์ระหว่างประเทศ
การแข่งขันครั้งแรกจัดขึ้นที่ประเทศอิตาลี ในปี ค.ศ. 2019 และรัสเซียเป็นผู้ชนะการแข่งขัน การแข่งขันปี ค.ศ. 2020 ถูกเลื่อนออกไปเป็นปี ค.ศ. 2021 และต่อมาก็เลื่อนมาเป็นปี ค.ศ. 2022 เนื่องจากการระบาดทั่วของโควิด-19 สหพันธ์รถยนต์ระหว่างประเทศประกาศว่าการแข่งขันในปี ค.ศ. 2022 จะจัดขึ้นที่เมืองมาร์กเซย และจะจัดขึ้นในวันที่ 29–30 ตุลาคม ค.ศ. 2022
ชนิดกีฬา

บทความหลัก: การแข่งรถ
มีกีฬาทั้งหมด 9 ชนิด ครอบคลุม 16 สาขา ซึ่งรวมอยู่ในโปรแกรมโอลิมปิก ณ จุดใดจุดหนึ่งในประวัติศาสตร์ของการแข่งขัน
กีฬาปัจจุบัน
  ไม่รวมอีกต่อไป
มอร์เบียส (ภาพยนตร์)

| มอร์เบียส |
| --- | --- |
ใบปิดภาพยนตร์
กำกับ: ดาเนียล เอสปิโนซา
เขียนบท: แมตต์ ซาซามาเบิร์ก ชาร์ปเลส
สร้างจาก: มาร์เวลคอมมิคส์
อำนวยการสร้าง: อาวี อาราด แมตต์ โทลมัค ลูคัส ฟอสเตอร์
นักแสดงนำ: จาเรด เลโท แมตต์ สมิธ อาเดรีย อาร์โฆนา จาเรด แฮร์ริส อัล มาดริกัล ไทรีส กิบสัน
กำกับภาพ: โอลิเวอร์ วูด
ตัดต่อ: ปิเอโตร สกาเลีย
ดนตรีประกอบ: โยน เอกสตรันด์
บริษัทผู้สร้าง: โคลัมเบียพิคเจอร์ส มาร์เวลเอนเตอร์เทนเมนต์ อาราดโปรดักชันส์ แมตต์ โทลมัคโปรดักชันส์ 
ผู้จัดจำหน่าย: โซนี่พิกเจอร์สรีลีสซิง
วันฉาย:   10 มีนาคม ค.ศ. 2022 (2022-03-10) (พลาซาคาร์โซ)  1 เมษายน ค.ศ. 2022 (2022-04-01) (สหรัฐ) 
ความยาว: 104 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 75–83 ล้านดอลลาร์สหรัฐ
ทำเงิน: 163.9 ล้านดอลลาร์สหรัฐ
มอร์เบียส (อังกฤษ: Morbius) เป็นภาพยนตร์ซูเปอร์ฮีโร่อเมริกันในปี 2022 ที่สร้างจากการ์ตูนของมาร์เวลเรื่อง มอร์เบียส, เดอะลิฟวิงแวมไพร์ ผลิตโดยโคลัมเบียพิคเจอร์สร่วมกับมาร์เวล จัดจำหน่ายโดยโซนี่พิกเจอร์สรีลีสซิง เป็นภาพยนตร์เรื่องที่สามในจักรวาลสไปเดอร์แมนของโซนี่ กำกับการแสดงโดยดาเนียล เอสปิโนซา เขียนบทโดยแมตต์ ซาซามาและเบิร์ก ชาร์ปเลส นำแสดงโดยจาเรด เลโทในบท ดร.ไมเคิล มอร์เบียส ร่วมด้วยแมตต์ สมิธ, อาเดรีย อาร์โฆนา, จาเรด แฮร์ริส, อัล มาดริกัล และไทรีส กิบสัน ในภาพยนตร์ มอร์เบียสกลายเป็นแวมไพร์ที่มีชีวิตหลังรักษาตัวเองจากโรคที่หายาก
มอร์เบียส ออกฉายในสหรัฐวันที่ 1 เมษายน 2022 ทำเงิน 163 ล้านดอลลาร์สหรัฐทั่วโลก จากทุนสร้าง 75–83 ล้านดอลลาร์สหรัฐ ภาพยนตร์ได้รับการตอบรับในแง่ลบจากนักวิจารณ์ ซึ่งวิจารณ์บทภาพยนตร์และเทคนิคพิเศษโดยเฉพาะในฉากระหว่างเครดิต อย่างไรก็ตามการแสดงของสมิธได้รับการชมเชย
อินเทอร์เน็ตมีม

มอร์เบียส เกิดเป็นอินเทอร์เน็ตมีม จำนวนมาก Polygon กล่าวว่าภาพยนตร์นี้ทำให้คนแห่มาดูเพื่อที่จะเกลียด (hate watch) มัน โดยมีผู้คนแชร์มีมชมเชยภาพยนตร์แบบเสียดสี หลังจากที่ภาพยนตร์เปิดตัว แฮชแท็ก #MorbiusSweep ที่กล่าวอ้างแบบประชดว่า มอร์เบียส เป็นภาพยนตร์ที่ทำเงินได้มากที่สุดตลอดกาล ก็กลายเป็นแฮชแท็กยอดนิยม บ้างก็กล่าวอ้างว่าภาพยนตร์ขายตั๋วได้หนึ่งล้านล้านใบ  หรือทำเงินได้มอร์บิลเลี่ยน (อังกฤษ: morbillion) เหรียญสหรัฐ
แหล่งข้อมูลอื่น

เว็บไซต์ทางการ
↑  Attributed to multiple sources:
มะเร็งรังไข่

| มะเร็งรังไข่ |
| --- | --- |
ภาพจากกล้องจุลทรรศน์แสดงให้เป็นเนื้องอกรังไข่ชนิดเมือกที่มีความเป็นเนื้อร้ายต่ำ
บัญชีจำแนกและลิงก์ไปภายนอก
ICD-10: C56
ICD-9: 183, 220
ICD-O:: varied
DiseasesDB: 9418
MedlinePlus: 000889
eMedicine: med/1698
MeSH: D010051
มะเร็งรังไข่ (อังกฤษ: ovarian cancer) คือมะเร็งที่เกิดกับรังไข่ ในระยะแรกส่วนใหญ่จะมีอาการน้อยมากหรือไม่มี ถ้ามีมักเป็นอาการที่ไม่ชัดเจน เช่น ท้องอืด ปวดท้องน้อย กินอาหารลำบาก ปัสสาวะบ่อย อาการเหล่านี้มักสับสนกับโรคหรือภาวะอื่นได้ง่าย ตำแหน่งที่มะเร็งมักแพร่กระจายไปได้แก่เยื่อบุช่องท้อง ลำไส้ กระเพาะปัสสาวะ ต่อมน้ำเหลือง ปอด และตับ
สตรีที่มีการตกไข่มากครั้งตลอดวัยเจริญพันธุ์มีความเสี่ยงต่อการเป็นมะเร็งรังไข่สูงกว่า สาเหตุของความเสี่ยงในกรณีนี้เช่น ไม่มีบุตร มีประจำเดือนตั้งแต่อายุน้อย หรือประจำเดือนหมดช้า ความเสี่ยงอื่นเช่นการจำเป็นต้องได้รับการรักษาด้วยฮอร์โมนหลังหมดประจำเดือน การใช้ยากระตุ้นการเจริญพันธุ์ และความอ้วน ปัจจัยที่ช่วยลดความเสี่ยงเช่น การใช้ยาคุมกำเนิดแบบฮอร์โมน การทำหมัน และการให้นมบุตร ผู้ป่วยประมาณ 10% มีความสัมพันธ์กับความเสี่ยงจากพันธุกรรม โดยสตรีที่มีการกลายพันธุ์ที่ยีน BRCA1 หรือ BRCA2 มีความเสี่ยงประมาณ 50% ที่จะเกิดโรค มะเร็งรังไข่ชนิดที่พบบ่อยที่สุดคือมะเร็งเยื่อบุ คิดเป็น 95% ของมะเร็งรังไข่ทั้งหมด มะเร็งรังไข่ชนิดเยื่อบุแบ่งออกได้อีกเป็นห้าชนิดย่อยหลักๆ โดยชนิดที่พบบ่อยที่สุดคือชนิดน้ำใสความรุนแรงสูง เชื่อว่าเนื้องอกเหล่านี้เจริญมาจากเซลล์ที่ปกคลุมผิวของรังไข่ แต่บางประเภทก็อาจเจริญมาจากท่อนำไข่ มะเร็งรังไข่ชนิดอื่นๆ ที่พบ่อยรองลงมาเช่นเนื้องอกของเซลล์สืบพันธุ์ต้นกำเนิดและเนื้องอกของเซลล์โครงสร้างต่อมเพศ เป็นต้น การวินิจฉัยมะเร็งรังไข่ยืนยันได้โดยการตรวจชิ้นเนื้อ ซึ่งส่วนใหญ่ได้จากการผ่าตัดเอาชิ้นเนื้อออก
มะเร็ง ณ จุดเริ่ม

| Carcinoma in situ |
| --- | --- |
ชื่ออื่น: in situ neoplasm

สาขาวิชา: Oncology
มะเร็ง ณ จุดเริ่ม ((อังกฤษ: carcinoma in situ, CIS) คือกลุ่มของเซลล์ผิดปกติซึ่งมีโอกาสจะเปลี่ยนแปลงจนกลายเป็นมะเร็งได้ ปัจจุบันถูกจัดประเภทให้เป็น "เนื้องอก" ชนิดหนึ่ง ผู้เชี่ยวชาญบางรายไม่นับว่า CIS เป็นมะเร็งจริงๆ แต่ยอมรับว่าเป็นรอยโรคที่มีโอกาสจะกลายเป็นมะเร็ง
กลุ่มเซลล์ผิดปกติเหล่านี้เพิ่มจำนวนขึ้นในตำแหน่งปกติ จึงถูกเรียกว่า in situ ภาษาละตินแปลว่า "ในที่ของมัน"
CIS บางประเภท มีโอกาสสูงที่จะกลายเป็นมะเร็ง จึงมีคำแนะนำให้ผ่าตัดเอามะเร็ง ณ จุดเริ่ม ประเภทเหล่านี้ออก
แหล่งข้อมูลอื่น

| --- | --- |
การจำแนกโรค: DICD-O: M8010/2 MeSH: D002278 SNOMED CT: 68956006
มะเร็งเยื่อบุ

| Carcinoma |
| --- | --- |
Micrograph of a lung primary small cell carcinoma, a type of carcinoma. The clustered cancerous cells consist primarily of nucleus (purple); they have only a scant rim of cytoplasm.  The surrounding pale staining, discoid cells are red blood cells. Cytopathology specimen. Field stain.
บัญชีจำแนกและลิงก์ไปภายนอก
ICD-O:: 8010-8580
MeSH: D002277
มะเร็งเยื่อบุหรือคาร์ซิโนมา (อังกฤษ: cacinoma) เป็นมะเร็งชนิดหนึ่งที่เจริญขึ้นมาจากเซลล์เยื่อบุ ซึ่งเป็นเนื้อเยื่อที่บุพื้นผิวทั้งภายในและภายนอกร่างกาย ส่วนใหญ่เป็นเซลล์ที่เจริญมาจากชั้นเอนโดเดิร์มหรือเอคโตเดิร์ม
มหาวิทยาลัยราชภัฏสกลนคร

| --- | --- |
Sakon Nakhon Rajabhat University
ชื่อเดิม: สถาบันราชภัฏสกลนคร
ชื่อย่อ: มรสน. / SNRU
คติพจน์: ปญฺญา โลกสฺมิ ปชฺโชโต (ปัญญาคือแสงสว่างส่องโลก)
ประเภท: สถาบันอุดมศึกษาของรัฐ
สถาปนา: 15 มิถุนายน พ.ศ. 2547; 20 ปีก่อน (2547-06-15)
สังกัดการศึกษา: กระทรวงการอุดมศึกษา วิทยาศาสตร์ วิจัยและนวัตกรรม
สังกัดวิชาการ: คณะวิชา  8 ดูในบทความ  หน่วยงานสนับสนุน  44 ดูในบทความ 
งบประมาณ: 543,668,800 บาท (พ.ศ. 2568)
นายกสภาฯ: รองศาสตราจารย์ ไตรรัตน์ โภคพลากรณ์ (ปฏิบัติหน้าที่แทน)
อธิการบดี: ผู้ช่วยศาสตราจารย์ ชาคริต ชาญชิตปรีชา
อาจารย์: 400 คน (พ.ศ. 2567)
บุคลากรทั้งหมด: 909 คน (พ.ศ. 2567)
ผู้ศึกษา: 8,129 คน (พ.ศ. 2567)
ที่ตั้ง: 680 หมู่ 11 ถนนนิตโย ตำบลธาตุเชิงชุม อำเภอเมืองสกลนคร จังหวัดสกลนคร 47000
เพลง: ปณิธานราชพฤกษ์
ต้นไม้: ราชพฤกษ์
สี: ████ สีเขียว สีชมพู
เว็บไซต์: เว็บไซต์ของมหาวิทยาลัย
บทความหลัก: มหาวิทยาลัยราชภัฏ
มหาวิทยาลัยราชภัฏสกลนคร  (อังกฤษ: Sakon Nakhon Rajabhat University) เป็นมหาวิทยาลัยของรัฐ ตั้งอยู่ในอำเภอเมืองสกลนคร จังหวัดสกลนคร ก่อตั้งขึ้นเมื่อปี พ.ศ. 2507 ในชื่อ "โรงเรียนฝึกหัดครูสกลนคร"
ผู้สำเร็จการศึกษาจากมหาวิทยาลัยราชภัฏสกลนคร จะได้เข้ารับพระราชทานปริญญาบัตร โดยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานให้พระบาทสมเด็จพระวชิรเกล้าเจ้าอยู่หัว (เมื่อครั้งดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร) เสด็จพระราชดำเนินแทนพระองค์เป็นประจำทุกปี ณ หอประชุมมหาวชิราลงกรณ มหาวิทยาลัยราชภัฏสกลนคร
สัญลักษณ์ประจำมหาวิทยาลัยราชภัฏ > ตราประจำมหาวิทยาลัย

สีน้ำเงิน แทนค่าสถาบันพระมหากษัตริย์ผู้ให้กำเนิด และพระราชทาน “สถาบันราชภัฏ”
สีเขียว แทนค่าแหล่งที่ตั้งของสถาบันฯ 41 แห่งในแหล่งธรรมชาติและสิ่งแวดล้อมที่สวยงาม
สีทอง แทนค่าความเจริญรุ่งเรืองทางภูมิปัญญา
สีส้ม แทนค่าความรุ่งเรืองทางศิลปวัฒนธรรมท้องถิ่น ที่ก้าวไกลใน 41 สถาบัน
สีขาว แทนค่าความคิดอันบริสุทธิ์ของนักปราชญ์แห่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
สัญลักษณ์ประจำมหาวิทยาลัยราชภัฏ > สีประจำมหาวิทยาลัย

สีเขียว-ชมพู
คณะ

บทความหลัก: การรับบุคคลเข้าศึกษาในสถาบันอุดมศึกษาในประเทศไทย § เกณฑ์การคัดเลือกและกระบวนการ TCAS
คณะครุศาสตร์
คณะวิทยาศาสตร์และเทคโนโลยี
คณะวิทยาการจัดการ
คณะมนุษยศาสตร์และสังคมศาสตร์ เก็บถาวร 2005-05-25 ที่ เวย์แบ็กแมชชีน
คณะเทคโนโลยีอุตสาหกรรม [ลิงก์เสีย]
คณะเทคโนโลยีการเกษตร  เก็บถาวร 2005-02-05 ที่ เวย์แบ็กแมชชีน
คณะสาธารณสุขศาสตร์ (โครงการจัดตั้ง)
คณะพยาบาลศาสตร์(โครงการจัดตั้ง)
สถาบัน/ศูนย์และหน่วยงานในมหาวิทยาลัย

ศูนย์เวียดนามศึกษา เก็บถาวร 2005-12-26 ที่ เวย์แบ็กแมชชีน
ศูนย์ภาษา [ลิงก์เสีย]
ศูนย์วิทยาศาสตร์ เก็บถาวร 2005-09-05 ที่ เวย์แบ็กแมชชีน
ศูนย์วิทยบริการ[ลิงก์เสีย]
พิธีพระราชทานปริญญาบัตร > ครุยวิทยฐานะ

ครุยวิทยฐานะรูปแบบนี้มีลักษณะคล้าย ๆ ชุดครุยพระยาแรกนา หรือขุนนางสมัยโบราณหรือที่เรียกว่าครุยเทวดา ครุยวิทยฐานะมีลักษณะครุยเนื้อผ้าทึบสีดำมีทบสีน้ำเงินและลายผ้าภูไท
พิธีพระราชทานปริญญาบัตร > ลักษณะครุยวิทยะฐานะ

ดุษฎีบัณฑิต (อยู่ระหว่างดำเนินการ)
มหาบัณฑิต (อยู่ระหว่างดำเนินการ)
บัณฑิต (อยู่ระหว่างดำเนินการ)
การจัดอันดับมหาวิทยาลัย

การจัดอันดับโดย เว็บโอเมตริกซ์ (Webometrics) ซึ่งจัดทำขึ้นเพื่อแสดงความตั้งใจของสถาบันต่าง ๆ ในการเผยแพร่ความรู้สู่เว็บไซต์ และเป็นความริเริ่มเพื่อส่งเสริมการเข้าถึงความรู้อย่างเปิดกว้าง (Open Access) ทั่วโลก โดยบ่งบอกถึงปริมาณและคุณภาพของสิ่งตีพิมพ์อิเล็กทรอนิกส์ของสถาบัน เพื่อใช้ร่วมกับตัวชี้วัดอื่น ๆ ในการประเมินผลงานวิจัยของสถาบัน ซึ่งทางเว็บโอเมตริกซ์ได้จัดอันดับปีละ 2 ครั้งในเดือนมกราคม และกรกฎาคม ล่าสุดเดือนมกราคม พ.ศ. 2554 มหาวิทยาลัยราชภัฏสกลนคร อยู่ในอันดับที่ 2,575 ของโลก อันดับที่ 90 ของเอเชียตะวันออกเฉียงใต้ อันดับที่ 32 ของมหาวิทยาลัยในประเทศไทย
แหล่งข้อมูลอื่น

มหาวิทยาลัยราชภัฏสกลนคร
ศูนย์วิจัยเทอร์โมอิเล็กทริก  เก็บถาวร 2008-10-30 ที่ เวย์แบ็กแมชชีน
| ด ค กมหาวิทยาลัยราชภัฏ |
| --- | --- |
สัญลักษณ์: พระราชลัญจกร • วันราชภัฏ
กลุ่มรัตนโกสินทร์: จันทรเกษม • ธนบุรี • บ้านสมเด็จเจ้าพระยา  • พระนคร • สวนสุนันทา
กลุ่มภาคกลาง: กาญจนบุรี • เทพสตรี • นครปฐม • พระนครศรีอยุธยา • เพชรบุรี • ราชนครินทร์ • รำไพพรรณี • วไลยอลงกรณ์ ในพระบรมราชูปถัมภ์ • หมู่บ้านจอมบึง
กลุ่มภาคเหนือ: กำแพงเพชร • เชียงราย • เชียงใหม่ • นครสวรรค์ • พิบูลสงคราม • เพชรบูรณ์ • ลำปาง • อุตรดิตถ์
กลุ่มภาคตะวันออกเฉียงเหนือ: ชัยภูมิ • นครราชสีมา • บุรีรัมย์ • มหาสารคาม • ร้อยเอ็ด • เลย • ศรีสะเกษ • สกลนคร • สุรินทร์ • อุดรธานี • อุบลราชธานี
กลุ่มภาคใต้: นครศรีธรรมราช • ภูเก็ต • ยะลา • สงขลา • สุราษฎร์ธานี
อดีตมหาวิทยาลัยราชภัฎ: นครพนม • สวนดุสิต • กาฬสินธุ์
หมวดหมู่ • โครงการ • สถานีย่อย
หอประชุมมหาวชิราลงกรณ สถานที่พระราชทานปริญญาบัตรมหาวิทยาลัยราชภัฏกลุ่มภาคตะวันออกเฉียงเหนือ
หน้ามหาวิทยาลัย
ป้ายคณะครุศาสตร์
อาคารคณะเทคโนโลยีการเกษตร
มะเร็งไส้ใหญ่และไส้ตรงแบบไม่มีติ่งเนื้อเมือกมากทางกรรมพันธุ์

| โรคลินช์ |
| --- | --- |
ชื่ออื่น: โรคลินช์ (Lynch syndrome)

ภาพจุลทรรศน์แสดงเซลล์ลิมโฟไซต์ที่ถูกมะเร็งแทรกแซง (ในมะเร็งลำไส้ใหญ่และไส้ตรง) ซึ่งเกี่ยวข้องกับก้อนเนื้อ MSI-H ซึ่งสามารถพบได้ในโรคลินช์
สาขาวิชา: วิทยามะเร็ง
มะเร็งไส้ใหญ่และไส้ตรงแบบไม่มีติ่งเนื้อเมือกมากทางกรรมพันธุ์ (อังกฤษ: Hereditary nonpolyposis colorectal cancer; HNPCC) หรือ โรคลินช์ (อังกฤษ: Lynch syndrome) เป็นโรคทางกรรมพันธุ์ที่ถ่ายทอดแบบออโตโซมอลดอมิแนนต์ ซึ่งมีความเกี่ยวข้องกับความเสี่ยงสูงในการเกิดมะเร็งลำไส้ใหญ่, มะเร็งเยื่อบุโพรงมดลูก, รังไข่, กระเพาะ, ลำไส้เล็ก, ตับอ่อน, ท่อปัสสาวะตอนบน, สมอง และ ผิวหนัง โรคนี้มีความเกี่ยวข้องกับความเสี่ยงสูงในการเกิดมะเร็งดังที่กล่าวมา เป็นผลมาจากการกลายพันธุ์ที่ทำให้การซ่อมแซมมิสแมตช์ของดีเอ็นเอเสื่อมคุณภาพลง
มอริซ กรีน (นักกรีฑา)

มอริซ กรีน (อังกฤษ: Maurice Greene; 23 กรกฎาคม พ.ศ. 2517 —) เป็นอดีตนักวิ่งระยะสั้นชาวอเมริกัน ถนัดการวิ่งระยะ 100 เมตร และ 200 เมตร เขาได้เหรียญจากกีฬาโอลิมปิก 4 เหรียญ และชิงแชมป์โลกอีก 5 เหรียญ และเขาเป็นอดีตเจ้าของสถิติโลกในระยะ 100 เมตรด้วยเวลา 9.79 วินาที
ประวัติ

มอริซ กรีน เกิดในแคนซัสซิตี รัฐแคนซัส และได้เข้าเรียนที่โรงเรียนมัธยมปลายชเลเกิลเอฟแอล (F. L. Schlagle High School)
ในปี พ.ศ. 2538 เขาได้มีส่วนร่วมในการแข่งขันระดับนานาชาติครั้งแรกของเขาในการแข่งขันชิงแชมป์โลก ในกอเทนเบิร์ก ประเทศสวีเดน แต่เขาไม่ผ่านการคัดเลือกในรอบก่อนรองชนะเลิศ ในประเภท 100 เมตร
ในปี พ.ศ. 2542 กรีนสามารถคว้าแชมป์ในการแข่งขันชิงแชมป์โลก ในประเภท 100 เมตร นอกจากนี้เขายังได้แชมป์ในประเภท 200 เมตร การแข่งขันกีฬาโอลิมปิกฤดูร้อน 2000 เขาได้รับเหรียญทองโอลิมปิกครั้งแรก แต่ในประเภท 200 เมตร เขามีอาการบาดเจ็บรบกวนจึงทำให้เขาไม่สามารถลงทำการแข่งขันได้
ในปี พ.ศ. 2542 เขาได้สร้างสถิติโลกในระยะ 100 เมตรด้วยเวลา 9.79 วินาที (ความเร็วลม +0.1 เมตร/วินาที) ต่อจากโดโนแวน เบลีย์ ที่ทำไว้ 9.84 วินาที (ความเร็วลม +0.7 เมตร/วินาที) นอกขากนี้กรีนกับเบลีย์ได้สร้างสถิติโลกคู่กันในระยะ 50 เมตร และเขาได้สร้างสถิติโลกในระยะ 60 เมตรด้วยเวลา 6.39 วินาที
ในปี พ.ศ. 2547 ในการแข่งขันโอลิมปิกฤดูร้อน 2004 กรีนได้เพียงเหรียญทองแดงในประเภท 100 เมตร และเหรียญเงินผลัด 4×100 เมตร โดยช้ากว่าทีมชาติสหราชอาณาจักรเพียง 0.01 วินาที